รัฐบาลไทย-ข่าวทำเนียบรัฐบาล-รัฐมนตรีเกษตรฯ ติดตามสถานการณ์น้ำ จ.เพชรบุรีอย่างใกล้ชิด
วันพุธที่ 8 สิงหาคม 2561
รัฐมนตรีเกษตรฯ ติดตามสถานการณ์น้ํา จ.เพชรบุรีอย่างใกล้ชิด
รัฐมนตรีเกษตรฯ ติดตามสถานการณ์น้ํา จ.เพชรบุรีอย่างใกล้ชิด และเตรียมพร้อมมาตรการบรรเทาสาธารณภัยด้านเกษตร
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังนายกรัฐมนตรีลงพื้นที่ติดตามสถานการณ์น้ํา ณ จังหวัดเพชรบุรี ว่า ปัจจุบันเขื่อนแก่งกระจานมีปริมาณน้ํา 730 ล้าน ลบ.ม. คิดเป็น 103% โดยกรมชลประทานได้ติดตั้งท่อระบายน้ําที่เรียกว่ากาลักน้ํา 15 ชุด เพื่อเร่งระบายน้ําออกจากอ่างฯ ขณะนี้ มีน้ําล้นออกทางระบายน้ําล้น (spillway) สูง 45 เซนติเมตร (ไม่ใช่สันเขื่อน)ทําให้มีปริมาณน้ําไหลออกท้ายเขื่อนแก่งกระจานรวม 15.30 ล้าน ลบ.ม./วัน ซึ่งปริมาณน้ําดังกล่าวไหลผ่าน อ.แก่งกระจาน และ อ.ท่ายางจนถึงเขื่อนเพชร ระดับน้ํายังต่ํากว่าตลิ่ง 1.08 - 2.20 ม. คาดการณ์ว่าในวันที่ 10 ส.ค.61 ระดับน้ําที่ล้นทางระบายน้ําล้น (Spill way)จะสูงสุดประมาณ 65 เซนติเมตร อัตราการไหลประมาณ 106 ลบ.ม./วินาที เมื่อรวมกับปริมาณน้ําที่ระบายผ่านอาคารชลประทาน จะทําให้มีน้ําไหลผ่านท้ายเขื่อนแก่งกระจานรวม 224 ลบ.ม./วินาที ซึ่งปริมาณน้ําดังกล่าว ยังไม่เกินความจุของแม่น้ําเพชรบุรีจะรับได้แต่อาจจะมีผลกระทบต่อพื้นที่ลุ่มต่ําริมตลิ่งบางแห่ง ที่จะมีระดับน้ําท่วมสูงประมาณ 10 – 20 เซนติเมตร และคาดว่าในวันที่ 11 ส.ค. 61 จะมีปริมาณน้ําสูงสุดที่ไหลมารวมกันบริเวณหน้าเขื่อนเพชรในเกณฑ์ 230 – 250 ลบ.ม./วินาที ซึ่งกรมชลประทานจะแก้ไขปัญหาน้ํามากดังกล่าวโดยทําการบริหารจัดการน้ําด้วยวิธีหน่วงน้ําหน้าเขื่อน และตัดน้ําเข้าคลองระบบชลประทานฝั่งซ้าย – ขวา ของแม่น้ําเพชรบุรีรวม 55 ลบ.ม./วินาที และผันเข้าคลองระบาย D9 ในอัตรา 35 ลบ.ม./วินาที รวมปริมาณน้ําที่ตัดเข้าระบบทั้งสิ้น 90 ลบ.ม./วินาที พร้อมกับควบคุมปริมาณน้ําให้ไหลผ่านท้ายเขื่อนเพชรในอัตรา 140 – 160 ลบ.ม./วินาที ซึ่งปริมาณน้ํานี้จะไม่ส่งผลกระทบต่อพื้นที่ด้านท้ายเขื่อน ในเขตอําเภอท่ายางและอําเภอบ้านลาด ก่อนปริมาณน้ําดังกล่าวจะไหลผ่านลงสู่เขตเทศบาลเมืองเพชรบุรี ในวันที่ 12 ส.ค. 61 อาจส่งผลให้เกิดน้ําเอ่อเข้าท่วมพื้นที่ลุ่มต่ําริมตลิ่งและพื้นที่ชุมชนบางแห่ง ระดับน้ําสูงเฉลี่ยประมาณ 30 – 50 เซนติเมตร
ทั้งนี้ กรมชลประทาน ได้วางมาตรการในการช่วยเหลือและเร่งระบายน้ําในแม่น้ําเพชรบุรี โดยการติดตั้งเครื่องสูบน้ําในจุดเสี่ยงที่อาจจะมีน้ําเอ่อเข้าท่วมพื้นที่และชุมชน จํานวน 31 เครื่อง (สํารอง 5 เครื่อง) และติดตั้งเครื่องผลักดันน้ําในแม่น้ําเพชรบุรี เพื่อเร่งระบายน้ําในจุดที่มีการระบายน้ําได้ช้า จํานวน 38 เครื่อง (สํารอง 8 เครื่อง) นอกจากนี้ ยังได้รับการสนับสนุนเรือผลักดันน้ํา จํานวน 20 ลํา ติดตั้งในแม่น้ําเพชรบุรี บริเวณวัดคุ้งตําหนัก อ.บ้านแหลม ช่วยระบายน้ําลงสู่ทะเลได้เร็วขึ้น พร้อมกันนี้ยังได้เตรียมยานพาหนะและเครื่องจักรกลต่างๆ เช่น รถบรรทุก รถขุดตัก จํานวน 20 คัน ประจําในพื้นที่เพื่อขุดเปิดทางน้ําอีกด้วย
อย่างไรก็ตาม กระทรวงเกษตรฯ ได้เตรียมมาตรการบรรเทาสาธารณภัยแก่เกษตรกรและประชาชนที่อาจได้รับผลกระทบจากน้ําท่วมที่ลุ่มต่ําด้านเกษตรไว้แล้ว โดยประเมินพื้นที่เสี่ยงที่จะได้รับผลกระทบ ประกอบด้วย 1. ด้านพืช 5 อําเภอ 461 ครัวเรือน พื้นที่ 4,681 ไร่ 2. ด้านประมง 5 อําเภอ 587 ราย พื้นที่ 9,822 ไร่ และ 3. ด้านปศุสัตว์ 4 อําเภอ 2,948 ราย สัตว์ 151,769 ตัว ซึ่งจังหวัดได้ประกาศเขตความช่วยเหลือผู้ประสบภัยพิบัติกรณีฉุกเฉิน (อุทกภัย) แล้ว 2 อําเภอ 5 ตําบล 27 หมู่บ้าน ประกอบด้วย อําเภอท่ายาง 2 ตําบล 17 หมู่บ้าน และ อําเภอแก่งกระจาน 3 ตําบล 10 หมู่บ้าน โดยหากพื้นที่เกษตรได้รับความเสียหายจากสถานการณ์ดังกล่าว จะดําเนินการช่วยเหลือเกษตรกรตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2556 ซึ่งหลักเกณฑ์การช่วยเหลือเกษตรกร จะต้องเป็นเกษตรกรที่มาขึ้นทะเบียนกับกระทรวงเกษตรฯ ไว้ก่อนเกิดภัยจึงขอให้เกษตรกรในพื้นที่ดังกล่าวที่ยังไม่ได้ลงทะเบียนเกษตรกรได้ไปแจ้งเกษตรอําเภอหรือเกษตรตําบลที่อยู่ใกล้บ้านตั้งแต่บัดนี้เป็นต้นไปด้วย.
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai